ໄທແລະກຳປູເຈຍ ປະທະກັນອີກ ໃນວັນເສົານີ້
ໄທແລະກຳປູເຈຍ ລົບກັນເປັນມື້ທີ 9 ລຽນຕິດ ໃນວັນເສົາມື້ນີ້ ເຖິງແມ່ນໄດ້ມີການຕົກລົງຍຸດຍິງ ກໍຕາມ.
ພວກຜູ້ນຳທາງທະຫານຂອງທັງສອງຝ່າຍ ຢູ່ໃນບໍລິເວນ ຊາຍແດນໄທແລະກຳປູເຈຍກ່າວວ່າ ທະຫານຂອງຕົນໄດ້ ປະທະກັນຕື່ມອີກ ໃນວັນເສົາມື້ນີ້ ຊຶ່ງເປັນການສູ້ລົບກັນ ເປັນມື້ທີ 9 ລຽນຕິດທີ່ເປັນເຫດໃຫ້ມີຜູ້ເສຍຊີວິດໄປແລ້ວ ຢ່າງນ້ອຍ 16 ຄົນ ແລະມີພວກຊາວບ້ານອີກ 85,000 ກວ່າຄົນຕ້ອງໄດ້ອົບພະຍົບຫຼົບໜີ ດັ່ງທີ່ເຄີຍເປັນມາແລ້ວ ພວກເຈົ້າໜ້າທີ່ຂອງທັງສອງຝ່າຍ ຕ່າງກໍຖິ້ມໂທດໃສ່ອີກຝ່າຍນຶ່ງວ່າ ເປັນຜູ້ເລີ່ມຍິງກ່ອນ ໃນມື້ວັນພະຫັດຜ່ານມາ ໄທແລະກຳປູເຈຍໄດ້ບັນລຸການ ຢຸດຍິງກັນ ແຕ່ໄດ້ແຕກຫັກລົງໃນເວລາບໍ່ເທົ່າໃດຊົ່ວໂມງ ຕໍ່ມາ ເວລາການສູ້ລົບກັນໄດ້ເລີ່ມຂຶ້ນໃໝ່ ບໍ່ມີລາຍງານວ່າ ມີການບາດເຈັບລົ້ມຕາຍເກີດຂຶ້ນໃນ ການສູ້ລົບກັນໃນວັນ ເສົາມື້ນີ້ ໃນມື້ວັນສຸກວານນີ້ ກຳປູເຈຍໄດ້ຮ້ອງຂໍໃຫ້ສານໂລກ ໃຫ້ຄວາມກະຈ່າງແຈ້ງກ່ຽວກັບຄຳພິພາກສາໃນປີ 1962 ທີ່ອະນຸຍາດໃຫ້ພະນົມເປັນເຂົ້າ ຄວບຄຸມປາສາດຫີນທີ່ສ້າງໃນສັດຕະວັດທີ 11 ໃກ້ໆບໍລິເວນຊາຍແດນໄທ-ກຳປູເຈຍນັ້ນ